cpl dressing room row: bcci accepts dinesh karthik's apology
దినేశ్ కార్తీక్‌ తప్పుని మన్నించిన బీసీసీఐ
బీసీసీఐ సెంట్రల్ కాంట్రాక్ట్‌లోని నిబంధనల్ని ఇటీవల ఉల్లఘించిన దినేశ్ కార్తీక్.. బేషరుతుగా క్షమాపణలు కోరాడు. దీంతో.. అతడి తప్పుని క్షమించినట్లు బీసీసీఐ తాజాగా ప్రకటించింది.
Samayam Telugu | Updated:
Sep 16, 2019, 01:33PM IST
హైలైట్స్
కరీబియన్ ప్రీమియర్‌ లీగ్‌కి హాజరైన దినేశ్ కార్తీక్
బీసీసీఐ అనుమతి లేకుండా వెళ్లినందుకు నోటీసులు
క్షమాపణలు చెప్తూ బోర్డుకి లేఖ రాసిన భారత వికెట్ కీపర్
కార్తీక్‌ని క్షమిస్తున్నట్లు ప్రకటించిన బీసీసీఐ.. మ్యాటర్ క్లోజ్
భారత సీనియర్ వికెట్ కీపర్/ బ్యాట్స్‌మెన్ దినేశ్ కార్తీక్‌ తప్పుని భారత క్రికెట్ నియంత్రణ మండలి (బీసీసీఐ) ఎట్టకేలకి మన్నించింది. వెస్టిండీస్ వేదికగా జరుగుతున్న కరీబియన్ ప్రీమియర్ లీగ్ (సీపీఎల్)‌‌కి ఇటీవల హాజరైన దినేశ్ కార్తీక్ అక్కడ ట్రిన్‌బాగో నైట్‌రైడర్స్ టీమ్ జెర్సీ ధరించి మరీ మ్యాచ్‌ని వీక్షించాడు. నైట్‌రైడర్స్‌ జట్టు డ్రెస్సింగ్ రూము నుంచి దినేశ్ కార్తీక్ మ్యాచ్‌ని చూస్తున్న ఫొటోలు బీసీసీఐ చేతికి చిక్కడంతో.. క్రమశిక్షణరాహిత్యం కింద అతడికి బీసీసీఐ సీఈవో రాహుల్ జోహ్రి నోటీసులు పంపారు. బీసీసీఐ సెంట్రల్ కాంట్రాక్ట్‌లోని నిబంధనల్ని ఉల్లఘించిన నీపై ఎందుకు చర్యలు తీసుకోకూడదో..? చెప్పాలని అందులో పేర్కొన్నారు.
Read More: చిక్కుల్లో రిషబ్ పంత్.. ఇక వేటు తప్పదా..?
భారత్‌లో ఐపీఎల్‌ తరహాలో ప్రపంచ వ్యాప్తంగా కొన్ని దేశాలు ప్రైవేట్ టీ20 లీగ్స్‌ని నిర్వహిస్తున్నాయి. అయితే.. వాటిలో ఆడేందుకు టీమిండియా క్రికెటర్లని మాత్రం బీసీసీఐ మొదటి నుంచి అనుమతించడం లేదు. బోర్డుతో సెంట్రల్ కాంట్రాక్ట్‌లో ఉన్న ఏ క్రికెటర్ కూడా నిబంధనల ప్రకారం బీసీసీఐ ముందస్తు అనుమతి లేకుండా.. ఈ టీ20 లీగ్స్‌లో పాల్గొనడం, ఆ టోర్నీలను ప్రమోట్ చేయడం నిషిద్ధం. దీంతో.. సీపీఎల్‌కి హాజరైన దినేశ్ కార్తీక్‌పై చర్యలకి ఉపక్రమించిన బీసీసీఐ.. సెంట్రల్ కాంట్రాక్ట్‌ని ఎందుకు రద్దు చేయకూడదో..? చెప్పాలని సీరియస్‌గా నోటీసులు పంపింది.